  Виталий Пронин Санкт-Петербургысь метроын пуштэмъёсты буре вайыны, куректэмзэс но со вакытэ ик юн но огъя луэмзэс возьматон понна Ижын улӥсьёс 8-тӥ апреле люкаськылӥзы Шор площаде. Таӵе акция Россиысь тросаз городъёсын ортчиз.Таӵе акция Россиысь тросаз городъёсын ортчиз. Ижын сое ортчытон сярысь кичӧлтонэн потӥз Афган оже ветлэмъёслэн огазеяськонзы. Калык азьын вераськизы та огазеяськонлэн кивалтӥсез Сергей Морозов, Удмуртилэсь Федерация Кенеше быръем мурт, Россиысь Герой А. Чекалин, «Удмурт Кенеш» огазеяськонлэн тороез Т. Ишматова но мукетъёсыз.Чузъяськизы вордскем музъем сярысь кырзанъёс но.- Малы ми туннэ татын? – шуиз «Айкай» ансамбльлэн чеберлыкъя кивалтӥсез Олег Бимаков. – Малы ке шуоно милем маке шат ӧвӧл, кыӵе луоз калыкмылэн ӵуказе нуналыз. Алама  луыны капчи. Аслэсьтыд адями ымнырдэ утьыны секытгес. Асьме вылэ кисьтӥське мылкыдэз зӥбись информация, войнаос, пуштылонъёс… Сыче учыре адямилыкмес возёмы, ӵош кариськыса гинэ.Зэм но, Шор площаде асьсэ флагъёссы улэ люкаськизы  портэм партиос, портэм вузъёсын, ссузъёсын дышетскисьёс, заводчиос, пенсионеръёс, кин ке лыктэм семьяеныз, пиналъёссэс вайиллям. Ужрад одӥг мылкыдын ортчиз: милемыз кышкатыны нокин уз быгаты.УД Туспуктэм: www.izh.ru  